Максім Аляксандравіч Яблонскі

Максім Яблонскі (нар. , ) — беларускі футбаліст, паўабаронца клуба «Смаргонь» (у арэндзе з гродзенскага «Нёмана»).

 Клубная кар’ера 
Выхаванец ДЮСШ горада Смаргонь, дарослую кар’еру пачаў у 2013 годзе ў клубе Першай лігі «Смаргонь», дзе неўзабаве стаў іграком асновы. Па выніках сезона 2015 быў прызнаны найлепшым маладым іграком каманды, а ў 2016 годзе — найлепшым іграком клуба.

З пачатку 2017 года праходзіў прагляд у гродзенскім «Нёмане» і ў сакавіку падпісаў кантракт з гэтым клубам. У першай палове сезона 2017 выступаў за дубль гродзенцаў. У асноўнай камандзе дэбютаваў 5 ліпеня 2017 года ў матчы 1/16 фінала Кубка Беларусі супраць гомельскай СДЮШАР-8 (7:0), адзначыўся голам і галявой перадачай. У Вышэйшай лізе першы матч згуляў 12 жніўня 2017 года, выйшаўшы на замену ў другім тайме матча супраць «Слуцка» (2:1). У кастрычніку замацаваўся ў стартавым складзе «Нёмана».

Па заканчэнні сезона ў лістападзе 2017 года падоўжыў кантракт з гродзенцамі на адзін год. У сезоне 2018 замацаваўся ў стартавым складзе каманды, у лістападзе не гуляў з-за траўмы. У студзені 2019 года падпісаў новы двухгадовы кантракт з «Нёманам».

Сезон 2019 пачынаў у стартавым складзе каманды, але пазней шмат прапусціў з-за траўм. У 2020 годзе пераважна выхадзіў на замену, а ў сезоне 2021 стаў часцей з’яўляцца ў аснове. У лютым 2022 года падоўжыў кантракт з «Нёманам». Значную частку сезона 2023 прапусціў з-за траўмы. У студзені 2024 года зноў падоўжыў пагадненне з гродзенцамі.

У сакавіку 2024 года быў аддадзены ў арэнду ў «Смаргонь». У чэрвені 2024 года быў адкліканы з арэнды і вярнуўся ў «Нёман».

 Міжнародная кар’ера 
1 чэрвеня 2016 года дэбютаваў у моладзевай зборнай Беларусі, адгуляўшы ўсе 90 хвілін у таварыскім матчы з Македоніяй (1:1).

 Дасягненні 
 Срэбраны прызёр чэмпіянату Беларусі: 2023

 Статыстыка выступленняў 
СезонДывізіёнКлубМатчыГалы 2013  Д2  Смаргонь  12  0 2014  Д2  Смаргонь  15  0 2015  Д2  Смаргонь  27  1 2016  Д2  Смаргонь  21  3 2017  Д1  Нёман  8  1 2018  Д1  Нёман  20  2 2019  Д1  Нёман  16  3 2020  Д1  Нёман  18  2 2021  Д1  Нёман  24  1 2022  Д1  Нёман  24  1 2023  Д1  Нёман  11  0 2024 (1)  Д1  Смаргонь  9  0

 Крыніцы 

 Спасылкі 


Катэгорыя:Футбалісты Беларусі
Катэгорыя:Ігракі ФК Смаргонь
Катэгорыя:Ігракі ФК Нёман Гродна